stanford-oval/wikipedia huggingface dataset:
Crave (שיר של מדונה וסוואה לי)
רקע והרכב

בשנת 2017, מדונה עברה לליסבון כשחיפשה אקדמיית כדורגל מובילה עבור בנה דייוויד בנדה, שרצה להיות שחקן כדורגל מקצועי. בעודה מתגוררת בעיר החלה לפגוש אמנים, ציירים ומוזיקאים, שהיו מזמינים אותה למפגשי הקלטות. במפגשים האלה, הם היו מביאים מזון וישבו סביב השולחן, ונגנים היו מתחילים לנגן בכלים, ולשיר מוזיקת פאדו וסמבה. ב-15 באפריל 2019, חשפה את Madame X כשם האלבום. במהלך הקלטות האלבום, היא עבדה עם עמיתה הוותיק מירווה אחמדזאי, שעבד עימה ב-Music ‏(2000), American Life ‏(2003) ו-Confessions on a Dance Floor ‏(2005), וכן עם מייק דין, ששימש כמפיק ב-Rebel Heart ‏(2015), ודיפלו. מדונה הצהירה כי "Crave" היה אחד השירים הראשונים שכתבה עבור Madame X, אך היא השהתה את העבודה עליו כשהחלה לעבוד עם מוזיקאים בליסבון. בעת שהאזינה לכל השירים שכתבה, היא נתקלה ברצועה הזו וחשבה שצריך לשלב בה קול גברי, וביקשה מסוואה לי לשיר עימה בשל העובדה שחיבבה את גוון הקול שלו. סוואה לי סיפר שהוא התרגש מהעבודה עם מדונה והצהיר; "שהינו באולפן הקלטות בלוס אנג'לס. רק אני, היא ומייק דין [...] ופשוט חלקנו רעיונות יחד. זה היה מגניב". לאחר יציאתו של "Medellín" כסינגל המוביל מתוך האלבום באפריל 2019, הוחלט ש-"Crave" הוא הסינגל הפוטנציאלי הבא מתוכו.
"Crave" נכתב על ידי מדונה, סוואה לי וסטארה, בעוד שההפקה נעשתה על ידי מדונה, מייק דין ובילבורד. הוא תואר כבלדת פופ, טראפ, והיפ הופ הכוללת שימוש בגיטרה אקוסטית ומחיאות כפיים. מבחינה לירית, לפי מדונה, השיר עוסק ב"רצון וגעגוע", ו"רדיפה אחרי [מישהו] שבורח". הוא בעל השפעה ממוזיקת הפאדו המסורתית של ליסבון ומתחיל כשמדונה שרה "אני עייפה מלהיות רחוקה מהבית, רחוקה ממה שיכול לעזור, רחוקה מהמקום בו בטוח" ("I'm tired of being far away from home, far from what can help, far from where it's safe"); השורה היא הרמז לעובדה שהאלבום הוקלט בעת שהתגוררה בליסבון. מדונה "נאנחת ושרה בנשימה חנוקה" עד שסוואה לי מצטרף אליה ומבצע פזמון שתואר כ"רוחני". השניים שרים "כי אתה זה שאני חושקת בו / והתשוקות שלי הופכות למסוכנות" ("'Cause you're the one I crave / And my cravings get dangerous"), כשהקולות שלהם שזורים יחדיו. דניאל מגארי מגיי טיימס ציין כי "Crave" הוא מבחינה קולית "המשך לאווירה שמדונה הציגה ב-"Medellín". היא התרחקה מהסוגה שאפיינה את Rebel Heart ו-MDNA וחזרה לפשטות שאפיינה את Ray of Light. המגנום אופוס שלה".
וידאו קליפ

הווידאו קליפ של "Crave" בוים על ידי נונו שיקו ויצא לאור ב-22 במאי 2019. מדונה פרסמה טיזר בחשבון האינסטגרם שלה יום קודם לכן, בעוד ששיקו פרסם סצנה לא ערוכה בחשבון ה-Vimeo שלו. הקליפ, שמתחלף בין שחור-לבן לצבע, מציג את מדונה וסוואה לי שרים את השיר על גגות העיר ניו יורק. הוא נפתח כאשר מוצגת מדונה, בתור האלטר אגו שלה "מאדאם X", כשהיא כותבת פתק אהבה על מגילה. לאחר מכן, היא אומרת בקול רם "אני מחכה לך. תמיד חיכיתי לך. אני נמשכת לסכנה, אני משתוקקת אליה". בעקבות זאת, היא משחררת יונת דואר עם פתק בו מוזכר הסרט "צייד בודד הוא הלב" של קארסון מקאלרס (1941), שבסופו של דבר מגיע לסוואה לי.
בהמשך, הקליפ מציג את מדונה רוקדת לבדה בתוך מחסן ריק, תוך שמשובצות סצנות שונות של סוואה לי, כשהוא ללא חולצה על גג עם יונים רבות מסביבו. הסצנה האחרונה מציגה את שניהם מתאחדים בגג; הם מושיטים את ידיהם אחד לשני בצילום שמזכיר את "בריאת האדם" של מיכלאנג'לו בזמן ששתי יונים עפות משם.
אלכסה קאמפ מ-Slant Magazine שיבחה את הקליפ על היותו פשוט יותר מזה של הסינגל הקודם של מדונה "Medellín", אף על פי שהיא מתחה ביקורת על תנועות הריקוד של הזמרת, שלדעתה היו "מיניות מדי". הצוות של בילבורד כינה את הוויזואליה בקליפ כ"עדינה" וראה בו "מחווה לשומרי היונים ברוקלין". טריי אלסטון מ-MTV סבר שהקליפ היה "מדהים, מוזר ומופלא", וכן הצהיר ש"אם אי פעם רצית לדעת אם מדונה יכולה לרקוד, הקליפ הזה מציע הוכחה לכך שללא ספק היא כן יכולה". לדברי ואס, "הוויזואליה המלוטשת והמצולמת להפליא היא מאופקת ונאה". יתר על כן, הוסיף שזו הייתה "ההצעה העכשווית ביותר של מדונה מזה זמן רב מאוד". נכון לפברואר 2022, מונה הצפיות של הקליפ עומד על למעלה מ-7.2 מיליון צפיות. האודיו של השיר צבר למעלה מ-2.2 מיליון צפיות.
ביקורת

"Crave" זכה לביקורות חיוביות מטעם מבקרי המוזיקה ברחבי העולם. רוב שפילד, שכותב עבור רולינג סטון, ראה בו אחד מ"רגעיה הגדולים ביותר של מדונה ב-Madame X". אמילי זמלר מאותו המגזין, התייחסה לשיר כאל "נאמבר פופ חונק על תשוקה עזה לאדם אחר", ושיבחה את הבית שבוצע על ידי סוואה לי. אל האנט מ-NME כינה את השיר כ"קליל" והוסיף שהוא מזכיר את תחושת "שברון הלב" מאלבום האולפן הרביעי של מדונה, Like a Prayer ‏(1989), "ועם זאת לא נשמע כמוהו". מייק ואס שכותב עבור איידולטור, הרגיש שזוהי "האופציה הטובה ביותר להצלחה מסחרית ב-Madame X. זאת, בנוסף לכך שהוא מזכיר את עידן ה-Hard Candy‏ (2008), אך בעל טון רומנטי יותר". בסופו של דבר, הגיע ואס למסקנה ש"אם הרדיו לא יתעלם מקיומה של מדונה, זה היה נשמע מושלם אם הוא היה משודר ברדיו להיטים עכשוויים". ג'רמי הליגר מווראייטי הצהיר שזה "לא היה מוזר אם השיר היה חלק מאלבומה האחרון של אריאנה גרנדה". סאל צ'ינקוומני מ-Slant Magazine שיבח את "הגולמיות" בקולה של מדונה, שלדעתו "מגבירה את משמעות המילים שהיא שרה". רובי בארנט מוושינגטון בלייד כינה אותו כ"שיתוף הפעולה הקולי הטוב ביותר באלבום".
שון מאונייר, מ-Metro Weekly, כינה אותו כ"עצור ומטרתי [...] נשמע כאילו זה מגיע מעולם אחר לגמרי". ניקולס הוטמן, מ-Us Weekly, הרגיש ש-"Crazy" ו-"Crave" בעלי "פוטנציאל להיות שירי אצטדיון אם הם ייכנסו לרשימת ההופעות החיות שלה". בן בומונט-תומאס מגרדיאן אמר ש-"Crave" בעל "מנגינה אלגנטית שמשפיעה על המאזין וגורמת לו לחוש את משמעות השיר". דניאל ולש מ-HuffPost סבר שזה אחד הרגעים ב-Madame X שבהם מדונה מבצעת "התבוננות פנימית". כריס דה-ויל, מ-Stereogum, טען שהשיר הוא "בלדה ערפילית שגורמת למדונה להתרגש וגורמת לה להישמע כמו הדבר הטבעי ביותר בעולם". ג'יימי טברר מ-Gay Star News, היה ביקורתי יותר וכתב: "האהבה המוצגת בשיר לא ברורה וכך גם הבתים שמבוצעים על ידי סוואה לי". ג'וני קולמן, מהוליווד ריפורטר, טען שמדובר ב"שיר נשכח". בפיצ'פורק טענו שמדובר בניסיון של מדונה להוציא שיר כמו "We Belong Together" של מריה קארי.
הצלחה מסחרית

בארצות הברית, "Crave" הפך להופעת הבכורה הגבוהה ביותר של מדונה במצעד השירים העכשוויים למבוגרים של בילבורד, כאשר דורג לראשונה במקום ה-19, במצעד שפורסם ב-8 ביוני 2019. הוא הפך לכניסה ה-37 שלה במצעד ולשני שלה שהופיע בו לראשונה ב-20 העליונים בעשור השני של המאה ה-21, אחרי "Ghosttown"‏ (2015). בשבוע שלאחר מכן, השיר עלה ארבעה מקומות למקום ה-15, והפך לשיר "בעל העלייה הגבוהה ביותר" של השבוע. לאחר מכן, השיר הגיע בשיאו למקום ה-11, והפך ללהיט הגדול ביותר של מדונה במצעד השירים העכשוויים למבוגרים מאז "Frozen" ‏(1998). השיר גם הגיע בשיאו למקום ה-34 במצעד שירי הפופ למבוגרים, והפך לכניסה ה-21 שלה במצעד וללהיט הגדול ביותר שלה בו מאז "Give Me All Your Luvin'" (2012). "Crave" גם עמד בראש מצעד שירי הדאנס קלאב של ארצות הברית ב-16 בנובמבר 2019, והפך לשירה ה-49 של מדונה שעשה זאת; שיא של כל הזמנים.
בממלכה המאוחדת, השיר הגיע למקום ה-51 במצעד הסינגלים המסחריים, ושהה במצעד במשך שבוע אחד בלבד. באופן דומה, במצעד השירים הדיגיטליים, "Crave" הופיע לראשונה בשיאו במקום ה-49 ב-17 במאי 2019. בסקוטלנד, הרצועה הגיעה בשיאה למקום ה-64, ונשארה במצעד הסינגלים הסקוטי במשך שבוע. במצעד השירים הדיגיטליים הצרפתי, הופיע השיר לראשונה במקום ה-23, בעוד שבהונגריה הגיע למקום ה-28. "Crave" הגיע גם למקום ה-19 במצעד ה-Heatseeker של ש, והגיע למקום ה-22 במצעד השירים בשפה הזרה של בילבורד סין. במצעד השירים העכשוויים למבוגרים השנתי דורג במקום ה-32.
הופעות חיות

הרמיקס של טרייסי יאנג ל-"Crave" בוצע בסיבוב ההופעות "Madame X Tour" של מדונה 2019–2020. הוא בוצע לפני ההדרן, תוך שכדור דיסקו היה חלק מהתפאורה בעת שבוצע. ההופעה זכתה לשבחים מאידין בזירי, מסן פרנסיסקו כרוניקל, שטען כי "כאשר [מדונה] עלתה על הבמה [...] התברר מאין קייטי, מיילי, בריטני, גאגא וגוון כולן קיבלו את המהלכים והאומץ שלהן". את הרמיקס הרשמי של יאנג העלתה מדונה לערוץ היוטיוב שלה ב-25 באוקטובר 2019, עם עטיפה מחודשת שכללה את הכיתוב "Madonna + Swae Lee – "Crave": Remixes Pt. 1". ב-25 בנובמבר 2019, במהלך המופע שלה בתיאטרון וילטרן בלוס אנג'לס, סוואה לי הצטרף למדונה להופעה.
רשימת השמעה

| --- | --- |
 סטרימינג והורדה דיגיטלית "Crave" (ביחד עם סוואה לי) – 3:21 רמיקס מאת MNEK "Crave" (רמיקס מאת MNEK) – 3:34 מיני-אלבום רמיקסים (כרך 1) "Crave" (רמיקס "מסוכן" מאת טרייסי יאנג) – 4:47  "Crave" (עריכת רדיו "מסוכן" מאת טרייסי יאנג) – 3:23  "Crave" (רמיקס מורחב מאת בני בנאסי & BB טים) – 4:51  "Crave" (עריכת רדיו מאת בני בנאסי & BB טים) – 3:19  "Crave" (רמיקס מאת RNG קלאב) – 6:38  "Crave" (רמיקס מאת אוטו בנסון) – 4:22  "Crave" (רמיקס מאת טוויסטד די & דייגו פרננדס) – 7:17  "Crave" (רמיקס מאת דן דה לאון & אנתוני גריגו) – 7:12:  מיני-אלבום רמיקסים (כרך 2) "Crave" (רמיקס מאת תומאס גולד) – 3:51  "Crave" (רמיקס מאת DJLW) – 6:17  "Crave" (רמיקס מאת בוריס) – 7:59  "Crave" (רמיקס מאת מייק קרוז קלאב) – 7:29  "Crave" (עריכת רדיו מאת ג'ו גוטרו & ליאן) –
קרדיטים

הקרדיטים והצוות מותאמים מהערות האלבום של Madame X.
מדונה – כתיבה, שירה, הפקה
סוואה לי – כתיבה, שירה
סטארה – כתיבה
מייק דין – הפקה
בילבורד – הפקה
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד 40 השירים למבוגרים | 34 |  |
|  ארצות הברית | מצעד שירי הדאנס קלאב | 1 |  |
|  הונגריה | מצעד 40 הסינגלים | 39 |  |
|  הממלכה המאוחדת | מצעד הסינגלים המסחריים | 51 |  |
|  הממלכה המאוחדת | מצעד השירים הדיגיטליים | 49 |  |
|  סין | בילבורד סין | 22 |  |
|  סקוטלנד | מצעד הסינגלים הסקוטי | 64 |  |
|  צרפת | SNEP | 23 |  |
|  שוודיה | סוורייטופליסטן | 19 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | מצעד השירים העכשוויים למבוגרים | 32 |  |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 10 במאי 2019 | הזרמת מוזיקה • הורדה דיגיטלית | רגילה | אינטרסקופ |  |
| ארצות הברית | 20 במאי 2019 | רדיו עכשווי למבוגרים | רגילה | אינטרסקופ |  |
| רוסיה | 27 במאי 2019 | רדיו להיטים עכשוויים | רגילה | יוניברסל |  |
| איטליה | 2 באוגוסט 2019 | רדיו להיטים עכשוויים | רגילה | יוניברסל |  |
| כלל העולם | 2 באוגוסט 2019 | סטרימינג • הורדה דיגיטלית | רמיקס מאת MNEK | אינטרסקופ |  |
| כלל העולם | 25 באוקטובר 2019 | סטרימינג • הורדה דיגיטלית | מיני-אלבום רמיקסים (כרך 1) | אינטרסקופ |  |
| כלל העולם | 15 בנובמבר 2019 | סטרימינג • הורדה דיגיטלית | מיני-אלבום רמיקסים (כרך 2) | אינטרסקופ |  |
| רוסיה | 3 בדצמבר 2019 | רדיו להיטים עכשוויים | רמיקס מאת בוריס | יוניברסל |  |
אודישה

| --- | --- |
חותם אודישהחותם אודישה
מקדש ג'גנאת
מקדש ג'גנאת
 מדינה:  הודו הודו
 ראש השרים:  נאווין פתניק
 רשות מחוקקת:  האספה המחוקקת של אודישה 
 נפות במדינה:  30
 בירת המדינה:  בובנשוואר
 שפה רשמית:  אורייה
 תאריך ייסוד:  1 באפריל 1936
 שטח:  155,820 קמ"ר (דירוג: 9)
 אוכלוסייה:  ‏
  ‑ במדינה:  41,974,218 (דירוג: 11, 2011)
  ‑ צפיפות:  270 נפש לקמ"ר (דירוג: 16, 2011)
 קואורדינטות:  20°09′N 85°30′E﻿ / ﻿20.15°N 85.5°E﻿ / 20.15; 85.5 
 אזור זמן:  UTC +5:30
 http://www.odisha.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אודישה מוגדלת) בובנשוואר ג'הרקאנד מערב בנגל  מפרץ בנגל א. פרדש ט. צ'האטיסגאראודישה(למפת אודישה רגילה) בובנשוואר ג'הרקאנד מערב בנגל  מפרץ בנגל א. פרדש ט. צ'האטיסגאראודישה tabBackground:;tabBorder:#aaa;defaultTab:0;
 
אודישה (המוכר יותר כאוריסה; באורייה: ଓଡ଼ିଶା; בהינדי: ओड़िशा) היא מדינה במזרח הודו, אשר גובלת בצפון בג'הרקאנד, בצפון-מזרח בבנגל המערבית, במזרח במפרץ בנגל, בדרום באנדרה פרדש ובמערב בצ'האטיסגאר. עד שנת 2011 שם המדינה הועתק באנגלית כ"אוריסה". ב-2011 התעתיק שונה רשמית לאודישה, תעתיק הדומה יותר לאופן הביטוי הסנסקריטי של שם המדינה.
האוכלוסייה הצפופה המרוכזת לאורך החוף היא אוכלוסייה הודית ששפתה היא אורייה. פנים המדינה הררי ומאוכלס בעיקר בשבטים. באוריסה פוגעות סופות ציקלון רבות. באוקטובר 1999 גבתה סופת ציקלון את חייהם של כ-10,000 בני אדם.
המדינה מושכת אלפים בודדים של תיירים מארצות אחרות ואלפים רבים של תיירי פנים-הודיים מדי שנה, בעיקר למקדשיה הרבים. אתרים פופולריים הם מקדש השמש בקונארק שבפורי (לחוף מפרץ בנגל) ומאות אחרים הפזורים בבירה, בובנשוואר (אם כי רובם סגורים).
שדות אורז ליד פורי
מקדש השמש בקונארק
היסטוריה

באודישה התגלו ממצאים ארכאולוגיים רבים מהתקופה הפרהיסטורית. אשוקה מהאימפריה המאורית כבש את אודישה בשנה השמינית למלכותו (261 לפנה"ס). על פי כתביו, במלחמה נהרגו כ-100,000 איש. לדבריו, שפיכות הדמים שנגרמה בכיבוש אודישה גרמו לו להפוך לפציפיסט ולאמץ אמונה בודהיסטית.
לאחר המאה ה-11 החלו מלכים שונים לאחד את האזור. בשנת 1751 עבר האזור מידי האימפריה המוגולית לידי האימפריה המראטהית. בשנת 1760 כבשו הבריטים את האזור. בשנת 1866 התרחש רעב המוני שגרם למותם של כמיליון איש. בשנת 1903 החלו להישמע קולות הקוראים לאיחוד אזורים דוברי אורייה לכדי מדינה אחת, וכך קרה בשנת 1912. ב-1 באפריל 1936 אודישה וביהר פוצלו לשתי ישויות שונות.
בשנת 2023 התרחשה באזור תאונת רכבת בה נהרגו מאות ונפצעו אלפי אנשים.
פוליטיקה וממשל

לאור חוקת הודו, שיטת השלטון באודישה היא דמוקרטיה פרלמנטרית וייצוגית. הפרלמנט במדינה הוא חד-ביתי ומכהנים בו כ-147 נציגים הנבחרים אחת לחמש שנים. המושל, ראש המדינה הרשמי, ממונה אחת לחמש שנים על ידי נשיא הודו. ראש השרים (ראש הרשות המבצעת וראש המדינה בפועל) הוא מנהיג המפלגה הגדולה או קואליציית מפלגות באספה המחוקקת של אודישה, הגוף המחוקק המדינתי. נכון לינואר 2024 ראש השרים הוא נאווין פתניק, המכהן בתפקיד ממרץ 2000.
המדינה שולחת 21 נציגים הנבחרים על ידי הציבור ללוק סבהה (הבית התחתון של הפרלמנט הארצי) ו-10 נציגים הנבחרים על ידי הפרלמנט המקומי לרג'יה סבהה (הבית העליון של הפרלמנט הארצי).
אודישה מורכבת מ-30 חטיבות המרוכזות בשלוש חטיבות גאוגרפיות.
כלכלה

כלכלת אודישה חוותה בשנים האחרונות צמיחה יציבה וגבוהה במעט מהממוצע הארצי. לאור קו החוף הארוך יחסית ושפע המשאבים הטבעיים, השלטון מנסה לשווק את אודישה כיעד להשקעות זרות. באודישה ישנם חמישית מהפחם בהודו, רבע מעפרות ברזל, שליש עתודות הבוקסיט ורוב הכרומיטים.
דמוגרפיה

נכון למפקד האוכלוסין הארצי שנערך בשנת 2011, גרים באודישה כ-41,947,358 תושבים, מתוכם 50.54% גברים ו-49.46% נשים. הצפיפות היא 269 נפש לקמ"ר. השפה הרשמית היא אורייה, אשר מדובר כשפת אם על ידי 81.8% מהאוכלוסייה. שפות מרכזיות נוספות הן: בנגלית, הינדית, אורדו והטלוגו.
שיעור האוריינות הוא 73%, או בפילוח מגדרי—82% מהגברים ו-64% מהנשים. שיעור האנשים החיים מתחת לקו העוני בשנים 1999–2000 עמד על כ-47.15%—כמעט כפול מהממוצע ההודי. נתוני השנים 1996–2001 הראו כי תוחלת החיים במדינה הייתה 61.64 שנים, מעל הממוצע הארצי.
דמוגרפיה > דת

נכון לשנת 2011:
הינדואיזם - 93.63%
נצרות - 2.76%
אסלאם - 1.17%
סיקיזם - 1.05%
בודהיזם - 0.03%
ג'ייניזם - 0.02%
אחרים - 1.14%
הערות שוליים

↑  ראו להלן.
↑  ראו למשל: אוריסה, באתר לוטוס הזהב; Mixed views emerge as Orissa becomes Odisha, באתר India Today
↑  הערב: ציקלון הרסני יגיע להודו, באתר ‏מאקו‏, 12 באוקטובר 2013
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007438613405171  BnF: cb11932900f (data)  GND: 4043880-6  LCCN: n2015031859  MusicBrainz: 6525c3dc-8fae-4c85-9fbc-5f13f5cda3fe  NKC: ge754291  VIAF: 235023660   WorldCat (עם VIAF): 235023660
What a Girl Wants

"What a Girl Wants" (בעברית: "מה שבחורה רוצה") הוא הסינגל השני שיצא מאלבום הבכורה של כריסטינה אגילרה, Christina Aguilera. השיר יצא לקראת סוף שנת 1999 והגיע למקום הראשון במצעד 100 הסינגלים המובילים בבילבורד. הסינגל הצליח להגיע למקום השלישי בבריטניה ולמקום החמישי באוסטרליה. השיר זכה לחמש מועמדויות בטקס פרסי MTV (אחת הקטגוריות: "הקליפ הנשי הטוב ביותר") ומועמדות נוספת לפרס גראמי.
"What a Girl Wants" נכתב בידי שלי פייקן וגאי ריצ'י והופק על ידי ריצ'י. בשונה מהסינגל הקודם שלה, "Genie in a Bottle", השיר מתמקד יותר בצד הרומנטי של מערכת היחסים מאשר בצד המיני.
חברת התקליטים של אגילרה רצתה בתחילה להוציא לאור כסינגל שני את הרצועה "So Emotional". אגילרה לא אהבה את הבחירה וחששה שתסיים את הקריירה עם להיט גדול אחד אם חברת התקליטים תממש את ההחלטה. הרגשת חוסר הביטחון שלה הועברה בידיה לחברת התקליטים בסופו של דבר, אבל אגילרה עדיין הייתה לא מסופקת והרגישה שהשיר צריך לעבור עיבוד, הקלטה ומיקס מחדש, מאחר שהגרסה האורגינלית שמופיעה באלבום הכילה קצב איטי ולא הותאמה לפופ הקיצבי שהתאפיין באותה תקופה. וכך היה, הגרסה החדשה המרעננת הפגינה אנרגיה, מילים חדשות, קטעים עוצמתיים חדשים שהובילו לצילום הקליפ עם הגרסה החדשה ושחרור מהדורה מחודשת של האלבום כולו בהחלפה גרסאות חדשות לשירים ותוספת שירים ורמיקסים חדשים.
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 50,000 |
סיכום
| בכל העולם | — | 50,000 |
הערות שוליים

↑  Gold/Platinum, באתר איגוד תעשיית ההקלטות הקנדי
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
| --- | --- |
בקרת זהויות :  MusicBrainz release group: 26380b5c-0c62-36d6-9961-2c0849c0ba8b  MusicBrainz work: f94fe2bd-00a0-31ab-ba1d-00ae186f798b
אחנתון (אופרה)

כרזת האופרה מהופעת הבכורה בארצות הברית
אחנתון היא אופרה בשלוש מערכות שנכתבה על ידי המלחין המינימליסטי פיליפ גלאס ב-1983. האופרה מגוללת את סיפור חיו ואמונותיו הדתיות החדשניות של הפרעה אחנתון (אמנחותפ הרביעי). הצגת הבכורה נערכה בבית האופרה של שטוטגרט ב-24 במרץ 1984. משך האופרה הוא כשעתיים.
האופרה היא האחרונה בטרילוגיה של אופרות ביוגרפיות על אישים, שלדברי גלאס, שינו את תפיסת האנושות על העולם בכח חזונם ומעשיהם, וקדמו לה האופרות איינשטיין על החוף על אלברט איינשטיין וסאטיאגרהא על מהאטמה גנדי.
הטקסטים באופרה לקוחים ממקורות היסטוריים שונים מתקופת אחנתון, כגון שיריו של אחנתון, ספר המתים, התכתבויות וצווים שפרסם, והם מבוצעים בשפות המקור - מצרית קדומה, אכדית ועברית עתיקה. את הקטעים מבאר הדובר, אשר מדבר שפה מודרנית.
תפקידים באופרה

אחנתון – קונטרה-טנור.
נפרטיטי, אשתו של אחנתון – קונטרה אלט.
המלכה תיאי, אם אחנתון – סופרן.
חרמחב, מפקד הצבא ויורש לכס המלוכה – בריטון.
אמון, הכהן הגדול – טנור.
איי, אבי נפרטיטי ויועץ למלך – בס.
בנות אחנתון (מריטאטן, מקטאטן, אחסנפאתן, נפרנפרואתון תשרית, נפרנפרואה, ספתנרה) – 3 סופרן ו-3 קונטרה אלט.
כותב המגילות – הדובר.
מוזיקה

תזמורת האופרה דומה בגודלה לתזמורות מן המאה ה-19, והיא כוללת 2 חלילים, 2 אבובים, 2 קלרינט, קלרינט-בס, 2 בסונים, שתי קרנות יער, שתי חצוצרות, 2 טרומבונים, טובה, כלי הקשה (3 נגנים), צ'לסטה, 12 כינורות, 8 צ'לי ו-6 קונטרבס.
תקציר העלילה

מערכה ראשונה - שנת השלטון הראשונה של אחנתון בתבאי.
תמונה 1: לווייתו של אמנחותפ השלישי
תמונה 2: ההכתרה של אחנתון
תמונה 3: בחלון ההופעות הפומביות
מערכה שנייה - השנים 5 - 15 לשלטונו - תבאי ואחנתון
תמונה 1: המקדש
תמונה 2: אחנתון ונפרטיטי
תמונה 3: העיר
תמונה 4: מזמור
מערכה שלישית- השנה ה-17 לשלטונו והווה - אחנתון
תמונה 1: המשפחה
תמונה 2: התקפה ונפילה
תמונה 3: ההריסות
תמונה 4: אפילוג
אחסאן תורג'מאן

| --- | --- |

אחסאן תורג'מאן במדי הצבא העות'מאני, 1915
 לידה:  1893 ירושלים, האימפריה העות'מאנית 
 נהרג:  1917 (בגיל 24 בערך) ירושלים, מנהלת שטחי האויב הכבושים 
 השתייכות:  האימפריה העות'מאנית צבא האימפריה העות'מאנית
 תקופת הפעילות:  1914–1917 (כ־3 שנים)
 דרגה:  טוראי
 
עאדל אִחסאן תוּרג'מאן (1893 – 1917) היה יליד ירושלים, שהתפרסם כמחברו של יומן המתעד את שירותו הצבאי במפקדת צבא האימפריה העות'מאנית בירושלים בתקופת מלחמת העולם הראשונה.
ביוגרפיה

אחסאן תורג'מאן נולד בשנת 1893 בעיר העתיקה בירושלים לחסן בּכּ תורג'מאן ולאשתו השנייה נביהה אלח'חלילי. המשפחה התגוררה בשטח אל־חרם א־שריף (הר הבית), בכניסה לשער השלשלת. היה זה מבנה בן שלוש קומות. בילדותו זכה תורג'מאן לחינוך מוסלמי מסורתי. אולם, בשנת 1909 החל ללמוד במכללת אלדוסתוריה החילונית, שהייתה בניהול ח'ליל אֶפֶנדי סכּאכּיני. תורג'מן הפך מקורב לסכאכיני, ואף החל לכתוב בשנת 1913 יומן בהשראתו.
בנובמבר 1914 גויס אחסאן לצבא. הוא הוצב בדאהרייה ואחר כך בשכם. לאחר מכן הועבר, הודות לקשרי המשפחה, לשרת ב"מנזיל", מפקדת הצבא העות'מאני בירושלים, שמוקמה במתחם "נוטרדאם" הצרפתי. הוא היה כפוף לעלי רוּשֶן בֵּיי, שהיה מפקד הלוגיסטיקה הצבאית בחזית הדרומית. מלבד היותו מפקד המפקדה היווה רושן ביי את הסמכות הצבאית העליונה בארץ-ישראל הע'ותמנית באותה עת. תורג'מאן שירת כפקיד זוטר, שעיקר פעילותו היתה, כפי שהעיד ביומנו, "לשחק בשפמו". אחסאן נהרג, כנראה בידי קצין עות'מאני, לפני נסיגת הצבא מירושלים בשנת 1917.
יומנו של אחסאן תורג'מאן

אף על פי שתורג'מאן העיד כי כתב יומן מוקדם יותר, יומנו הנמצא כיום נכתב בין 28 במרץ 1915 ולבין אוגוסט 1916. הוא מתאר את חייו של תורג'מאן, תוך התייחסות למאורעות ההיסטוריים ולחיי התושבים בירושלים בתקופת המלחמה. הוא שמור באוסף הספרייה הלאומית בתוך אוסף "AP", שהוא אוסף ספרים שהוגדרו ב"רכוש נטוש". היומן צוין לראשונה בספרו של יהושע פורת – "צמיחת התנועה הלאומית הערבית הפלסטינית" (1976) ולאחר מכן בספרו של עאדל מנאע "תולדות פלסטין בעידן העות'מאני, 1700–1918" (1999). ב-2005 נחקר היומן לראשונה על ידי אביגיל יעקבסון וסלים תמרי. הוא פורסם בתרגום לשפה האנגלית ב-2011 ובשנת 2018 ראה אור תרגום שלו לעברית.
לקריאה נוספת

סלים תמרי (עורך), שנת הארבה: יומנו של החייל אחסאן אלתורג'מאן, פלסטיני בצבא העות'מאני, 1915–1916, הוצאת מכון ון ליר בירושלים, ירושלים, 2018
| --- | --- |
בקרת זהויות :  NLI: 987007312548105171  GND: 1089794371  ISNI: 0000 0001 1486 5943  LCCN: n2011009979  SUDOC: 139169075  VIAF: 167521250   WorldCat (עם VIAF): 167521250
TAM

| --- | --- |

TAM ששודרג בישראל ל-TAM 2C במצעד
 מידע כללי
 סוג:  טנק בינוני
 מדינה מייצרת:  ארגנטינה ארגנטינה
 משתמשים עיקריים:   ארגנטינה
 מחיר:  מיליון וחצי דולר אמריקאי
 שנת ייצור:  1983
 דגם קודם:  אין
 דגם עוקב:  TAM 2C   TAM 2IP
 יחידות שיוצרו:  280~
 מידע טכני
 אורך:  כ-6.75 מטרים
 רוחב:  כ-3.25 מטרים
 גובה:  כ-2.42 מטר
 משקל:  32 טון
 מהירות:  75 קמ"ש
 טווח פעולה:  650~ קילומטר
 מנוע:  דיזל, 720 כוחות סוס.
 צוות:  4
 מערכות נשק
 חימוש עיקרי:  ‏105 מ"מ 
 סוגי תחמיש:  7,62×51 מ"מ נאט"ו, 105 mm round 
 חימוש משני:  2 מקלעי מאג 7.62
 
טנק TAM
TAM (בספרדית: Tanque Argentino Mediano, "טנק ארגנטינאי בינוני") הוא טנק בינוני תוצרת ארגנטינה, המתבסס על תובה של נגמ"ש הלחימה הגרמני מארדר.
טנק זה מהווה בסיס לכלי רק"ם נוספים, ביניהם תומ"ת (TAM Palmaria VCA-155) ונגמ"ש לחימה. בסך הכול יוצרו 280 טנקים וכלי רק"ם אחרים המבוססים עליו.
היסטוריה

פרק זה לוקה בחסר. אנא תרמו לוויקיפדיה ו.